Франко Серви

**Франко Серви** (роден на 26 мај 1994 година) — аргентински фудбалер, крило на Бенфика.

## Технички одлики
Десно крило кој исто така може да игра како офанзивен играч од средниот ред зад напаѓачите; главно игра како напаѓач од десно во 4-3-3 формација.

## Кариера
### Росарио Сентрал
Како производ на младинската школа на фудбалскиот клуб Росарио Сентрал, Серви напредувал низ сите младински категории до првиот тим, за кој го направил своето деби во првенствениот натпревар против Естудијантес на 9 ноември 2014 година во победата со 1-0. Тој се појавил во игра од клупата за резерви заменувајќи го Ернан Енсина во 66-тата минута. На 14 февруари 2015 година, тој го постигнал својот прв професионален погодок во лигата во натпреварот против Расинг Клуб.

На 25 февруари 2016 година, Серви го направил своето деби во Копа Либертадорес против Насионал. Својот прв погодок во натпреварувањето го постигнал во победата со 3-1 над Ривер Плата.

### Бенфика
thumb|175px|left|Серви во дресот на Бенфика
На 15 септември 2015 година, Серви потпишал шестгодишен договор со португалскиот шампион Бенфика за сума од 4 милиони евра со вметната излезна клаузула во договорот која изнесувала 60 милиони евра. И покрај тоа што потпишал договор со Бенфика тој продолжил да игра за Росарио Сентрал до мај 2016 година (крајот на сезоната), па им се приклучил на *орлите* на 24 јуни за пред-сезонските подготвки за сезоната 2016-2017.

Своето деби за Бенфика, Серви го направил на 7 август 2016 година и при тоа го постигнал првиот гол во победата со 3-0 над Брага во Суперкупот на Португалија, помагајќи му на својот клуб да дојде до првиот трофј во сезоната. Подоцна, тој бил избран за најдобар играч на натпрварот. Шест дена подоцна го имал првиот натпревар во Примеира лигата, играјќи 65 минути во победата со 2-0 на гости против Тондела. На 13 септември дебитирал во Лигата на шампиони со гол за Бенфика, во ремито 1-1 на домашен терен против Бешикташ. На 2 октомври 2016, Серви го постигнал својот прв првенствен погодок во дресот на *орлите* во победата над Феиренсе со 4-0.

На 29 декември, со голот кој постигнал за победата над Пасош де Фереира со 1-0 во Лига купот на Португалија, тој станал првиот играч на Бенфика кој постигнал гол во сите португалски натпреварувања во истата сезона - Суперкупот, Примеира лига (првенството), Купот на Португалија и Лига купот. Покрај тоа, тој, исто така, постигнал гол и во Лигата на шампионите.

### Репрезентативна кариера
Серви бил избран во 35-члениот список на Аргентина за Летните олимписки игри 2016 во Рио де Жанеиро, но сепак тој отпаднал од финалниот список на кој биле избрани 18-те играчи за турнирот.

Серви го направил своето деби за сениорската репрезентација на Аргентина во победата со 3–0 над Гватемала на 8 септември 2018. Својот прв погодок го постигнал во победата со 4-0 над Ирак во пријателски натпревар.

#### Хронологија на репрезентативните настапи

## Статистика на кариерата
*Статистиката е ажурирана на 1 јануари 2017*.

## Титули
#### Бенфика
*** [[Примеира лига]]** (1) : 2017
*** [[Суперкуп на Португалија]]** (1) : 2016

## Наводи

## Надворешни врски

* Франко Серви на soccerway
* Франко Серви на transfermakt
* Франко Серви на whoscored
* Франко Серви на espn

Категорија:Аргентински фудбалери
Категорија:Живи луѓе
Категорија:Фудбалери на ФК Бенфика
Категорија:Родени во 1994 година